**Dodatok č. 1.**

K smernici č. 1/2015 pre verejné obstarávanie tovarov, služieb a stavebných prác (ďalej len „ smernica“ ) v zmysle zákona NR SR č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov ( ďalej len „zákon“), pre Obec Heľpa ako verejného obstarávateľa v zmysle § 6 ods. 1 písm. b) zákona ( ďalej len „ obec“ )

Tento dodatok upravuje smernicu podľa ustanovení zákona NR SR č. 252/2015 Z.z., ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov ( ďalej len „zákon“).

**Článok 2.**

**Definícia základných pojmov organizácia procesu verejného obstarávania**

**sa dopĺňa nasledovne**:

**Register konečných užívateľov výhod**je informačný systém verejnej správy, ktorého správcom je Úrad pre verejné obstarávanie SR a ktorý obsahuje údaje o konečných užívateľoch výhod, zverejňuje ho na svojom webowom sídle. Spravuje sa podľa ustanovení § 134a – 134d zákona.

**Článok 3.**

**Postupy verejného obstarávania a finančné limity**

**Bod 3.4.: Finančné limity a postupy pri verejnom obstarávaní upravuje zákon o verejnom obstarávaní sa mení nasledovne :**

V závislosti od predpokladanej hodnoty zákazky (finančného limitu), je zákazka:

* nadlimitná
* podlimitná bežne dostupná
* podlimitná nie bežne dostupná
* podlimitná potraviny
* zákazka tovarov a služieb bežne dostupných do ***5 000 Eur***
* zákazka tovarov a služieb nie bežne dostupných do 20 000 Eur
* zákazka potraviny do 40 000 Eur

Zákazku nemožno rozdeliť ani zvoliť spôsob určenia jej predpokladanej hodnoty s cieľom vyhnúť sa použitiu postupov zadávania zákazky podľa zákona.

**Bod. 3.4.2 sa mení nasledovne**  :

**Podlimitnou zákazkou** je zákazka, ktorej predpokladaná hodnota je v priebehu kalendárneho roka alebo počas platnosti zmluvy, ak sa zmluva uzatvára na dlhšie obdobie ako jeden kalendárny rok nižšia ako finančný limit podľa bodu 3.4.1. a ide o zákazku:

1. na dodanie tovaru bežne dostupného na trhu s výnimkou potravín, uskutočnenie stavebných prác alebo poskytnutie služby bežne dostupných na trhu a jej predpokladaná hodnota je rovnaká alebo vyššia ako ***5 000 Eur***
2. ktorá nie je zákazkou podľa písmena a) a jej predpokladaná hodnota je:

1. rovnaká alebo vyššia ako **20 000** **Eur**, ak ide o zákazku na dodanie tovaru, alebo o zákazku na poskytnutie služby alebo

2. rovnaká alebo vyššia ako **30 000** **Eur,** ak ide o zákazku na uskutočnenie stavebných prác,

1. na dodanie potravín, ak predpokladaná hodnota zákazky je rovnaká alebo vyššia ako **40 000** **Eur**.

**Článok 4 .**

**Bežná dostupnosť na trhu**

**Bod. 4 .1. sa mení nasledovne:**

Bežne dostupné tovary, stavebné práce alebo služby na trhu sú pre účely tejto smernice v zmysle zákona o verejnom obstarávaní také, ktoré :

* nie sú vyrábané, poskytované alebo uskutočňované na základe špecifických a pre daný prípad jedinečných požiadaviek,
* sú ponúkané v podobe, v ktorej sú bez väčších úprav ich vlastností alebo prvkov aj dodané, poskytnuté alebo uskutočnené a zároveň
* sú spravidla v podobe, v akej sú dodávané, poskytované alebo uskutočňované pre verejného obstarávateľa, dodávané, poskytované alebo uskutočňované aj pre spotrebiteľov a iné osoby na trhu.

Bežne dostupnými tovarmi, stavebnými prácami alebo službami sú najmä tovary, stavebné práce alebo služby, určené na uspokojenie bežných prevádzkových potrieb verejného obstarávateľa.

Bežne dostupnými tovarmi alebo službami sú najmä tovary a služby spotrebného charakteru.

Bežne dostupné tovary, stavebné práce alebo služby, ktorých predpokladaná hodnota zákazky je **rovná alebo vyššia ako 5  000 Eur**, sa budú zabezpečovať prostredníctvom elektronického trhoviska

**Článok 5.**

**Postup podlimitných zákaziek na dodanie tovaru, služby alebo uskutočňovanie stavebných prác**

**Bod 5.1. sa mení nasledovne**

Obec priobstarávaní podlimitných zákaziek vo všeobecnosti môže použiť ustanovenia **§ 91** zákona o verejnom obstarávaní pri zákazkách na dodanie tovaru, poskytnutie služby alebo uskutočnenie stavebných prác bežne dostupných na trhu, ktorých hodnota zákazky je vyššia, alebo rovná ako:

- 5 000 Eur a súčasne nižšia ako 207 000 Eur (tovar, služba)

- 5 000 Eur a súčasne nižšia ako 5 186 000 Eur (stavebné práce)

**Bod 5.2 v časti A. Bežne dostupné tovary, služby a stavebné práce sa mení v bode 2. nasledovne:**

2. ***postupuje podľa § 96 až § 99*** zákona o verejnom obstarávaní, (t. j. obstarávaním prostredníctvom **elektronického trhoviska, ktoré upravujú ustanovenia § 9c – 9d** ), ak ide o dodanie tovaru (okrem potravín), uskutočnenie stavebných prác alebo poskytnutie služby ***bežne dostupných na trhu*,** ak hodnota zákazky je rovná alebo vyššia ***ako 5  000 Eur*** .

**Bod 5.2. v časti A Bežne dostupné tovary, služby a stavené práce sa dopĺňa o bod 3. , bod 4., a bod 5. nasledovne:**

3. Bežne dostupné tovary, služby a práce na trhu v predpokladanej hodnote zákazky **nižšej ako 1 000 Eur** môže obstarávať obec priamym zadaním s prihliadnutím na hospodárnosť, účelnosť a efektívnosť vynaložených finančných zdrojov.

4. Bežne dostupné tovary, služby a práce na trhu v predpokladanej  hodnote zákazky **rovnej a** **vyššej 1 000 Eur a zároveň nižšej ako 5 000 Eur** obstaráva obec zo zásadami maximálnej hospodárnosti, efektívnosti a účelnosti využitia finančných prostriedkov, dokladovaním minimálne troch cenových ponúk, doručených osobne, elektronicky, poštou resp. ponukami z internetových obchodov.

5. Bežne dostupné tovary, služby a práce na trhu v predpokladanej hodnote zákazky **rovnej a vyššej ako 5 000 Eur a zároveň nižšej ako 207 000 Eur** obstaráva obec prostredníctvom elektronického trhoviska , pričom sa riadi jeho zásadami.

**Bod 5.2. v časti B. Iné ako bežne dostupné tovary, služby a stavebné práce na trhu sa mení nasledovne:**

**1. postupuje podľa § 9 ods. 9** (bod 5.4.) ak ide o dodanie tovaru, uskutočnenie stavených prác a poskytnutie služby iných ako bežne dostupných na trhu ***od finančného limitu 5 000 Eur*** do finančného limitu menej ako 20 000 Eur (tovar a služby) a menej ako 30 000 Eur (stavebné práce).

**2. postupuje bez využitia elektronického trhoviska podľa § 100 až § 102** (bod 5.3.)

a) ak ide o  iné tovary (okrem potravín), služby a práce, na ktoré sa nevzťahujú ustanovenia **§ 96** až § 99 zákona o verejnom obstarávaní

b) ak ide o iné tovary (okrem potravín), stavebné práce alebo služby, ktoré nie sú bežne dostupnými na trhu a ich predpokladaná hodnota je rovnaká, alebo vyššia ako 20 000 Eur a  nižšia než 207 000 Eur pri tovare a službe a rovnaká, alebo vyššia než 30 000 Eur a nižšia ako 5 186 000 Eur pri stavebných prácach

c) ak ide o zákazku v oblasti obrany a bezpečnosti

d) ak ide o právnickú osobu podľa § 6 ods. 2, ktorá je úplne alebo z väčšej časti financovaná alebo kontrolovaná verejným obstarávateľom, alebo v ktorej verejný obstarávateľ vymenúva alebo volí viac ako polovicu členov jej riadiaceho orgánu alebo kontrolného orgánu, ak im technické možnosti objektívne neumožňujú postupovať zadaním zákazky podľa **§ 96 - § 99**

3. **sa vypúšťa celý**

4. Obec môže **postupovať podľa § 58 zákona** o verejnom obstarávaní priamým rokovacím konaním, ak je splnená aspoň jedna z  ustanovených podmienok (napr. mimoriadne udalosti – živelná pohroma, havária, alebo situácia bezprostredne ohrozujúca život, alebo zdravie ľudí, alebo životné prostredie) a dodržiava ustanovenia § 59 zákona o verejnom obstarávaní.

**Bod 5.3. Postup zadávania podlimitných zákaziek na tovar, službu a stavebné práce podľa § 100 bez využitia elektronického trhoviska sa v bode 11 mení nasledovne** :

„ po vyhodnotení ponúk postupuje podľa § 44 primerane (v závislosti na výške predpokladanej hodnoty zákazky a postupu stanoveného vo výzve), sa pri uzavretí zmluvy postupuje podľa § 45 primerane (v závislosti od výšky predpokladanej hodnoty zákazky a možnosti uplatnenia revíznych postupov); ***a zároveň dodržiava ustanovenia § 45 ods. 10 až 12 o povinnosti mať úspešných uchádzačov  s ktorými sa uzatvára zmluva zapísaných v registri konečných užívateľov výhod. Povinnosti podľa § 45 súvisiace s registrom konečných užívateľov výhod sa vzťahujú na podlimitnú zákazku zadávanú bez využitia elektronického trhoviska. Toto sa netýka zákazky podľa § 9 ods. 9 .***

**5.4. Postup zadávania zákaziek na dodanie tovaru, poskytovanie služby a uskutočňovanie stavebných prác podľa § 9 ods. 9 bez využitia elektronického trhoviska sa mení nasledovne:**

Týmto postupom sa obstarávajú:

* **všetky** zákazky na dodanie tovaru, uskutočnenie stavebných prác alebo poskytnutie služby nie bežne dostupných na trhu, ktorých predpokladaná hodnota je v priebehu kalendárneho roka alebo počas platnosti zmluvy, ak sa zmluva uzatvára na dlhšie obdobie ako jeden kalendárny rok rovná, alebo je vyššia ako **5 000 Eur** a nižšia ako
  1. 20 000 Eur pri tovare (okrem potravín) a službe
  2. 30 000 Eur pri stavebných prácach a
  3. 40 000 eur, ak ide o tovar, ktorým sú potraviny

Uvedené znamená, že verejnému obstarávateľovi sa ukladá v zmysle zákona o verejnom obstarávaní pri zadávaní týchto zákaziek dodržať povinnosti podľa § 9 ods. 3 až 5 zákona (ide najmä o uplatnenie základných princípov verejného obstarávania, ktorými sú rovnaké zaobchádzanie, nediskriminácia uchádzačov alebo záujemcov, transparentnosť, hospodárnosť a efektívnosť) a zabezpečiť, aby vynaložené náklady na obstaranie predmetu zákazky boli primerané jeho kvalite a cene.

**Bod 5.4.1. sa mení nasledovne**

Pre zabezpečenie princípov verejného obstarávania týkajúcich sa hospodárnosti a efektívnosti vynaložených finančných prostriedkov sa obec **rozhodla obstarávať v rámci svojej zriaďovateľskej pôsobnosti následovne:**

**- Tovary (okrem potravín), služby v predpokladanej**  hodnote nižšej **ako 5 000 Eur,** zodpovední zamestnanci obce obstarávajú v súlade so zásadami maximálnej hospodárnosti a efektívnosti vynaložených finančných prostriedkov, dokladovaním minimálne troch cenových ponúk doručených osobne, poštou alebo elektronicky resp. ponukami z internetových obchodov. Zohľadňované môžu byť kritéria pre výber dodávateľa uvedené v bode 5.4.3. pre tovary a 5.4.4. pre služby. Cenové ponuky sa ukladajú a evidujú rovnako ako dokumentácia verejného obstarávania.

**- Tovary (okrem potravín) a služby v predpokladanej hodnote rovnej alebo vyššej ako 5 000 Eur a zároveň nižšej ako 20 000 Eur** zodpovedný zamestnanec obce obstaráva na základe výberových kritérií uvedených vo výzve na predloženie cenovej ponuky, (vzor výzvy príloha č. 3)**.** Výzva sa zasiela minimálne 3 potenciálnym dodávateľom e-mailom, osobne, alebo poštou. Verejný obstarávateľ vyhotoví záznam z vykonania verejného obstarávania, alebo zápisnicu z vyhodnotenia verejného obstarávania resp. zápisnicu z otvárania obálok (príloha č. 4). Uchádzačom, ktorí predložili cenové ponuky zašle oznámenie o výsledku verejného obstarávania , víťazného uchádzača vyzve na uzatvorenie zmluvy (príloha č. 5).

**Bod 5.4.2 sa mení nasledovne**

**Stavebné práce** **v predpokladanej hodnote rovnej, alebo vyššej 1 000 Eur a zároveň nižšej ako 5 000 Eur** zodpovedný zamestnanec obstaráva v súlade so zásadami maximálnej hospodárnosti a efektívnosti vynaložených finančných prostriedkov a dokladovaním minimálne troch cenových ponúk zisťovaných osobne, poštou alebo elektronicky. Zohľadňované môžu byť kritéria pre výber dodávateľa uvedené v bode 5.4.5. Cenové ponuky sa evidujú rovnako ako ostatná dokumentácia verejného obstarávania.

**- Stavebné práce v predpokladanej  hodnote rovnej, alebo vyššej 5 000 Eur a zároveň nižšej ako 30 000 Eur** zodpovedný zamestnanec obstaráva na základe výberových kritérií uvedených vo výzve na predloženie cenovej ponuky, výzva sa zasiela minimálne 3 potencionálnym dodávateľom (vzor výzvy príloha č. 3.). Verejný obstarávateľ vyhotoví záznam z vykonania verejného obstarávania, alebo zápisnicu z vyhodnotenia verejného obstarávania resp. zápisnicu z otvárania obálok (príloha č. 4). Uchádzačom, ktorí predložili cenové ponuky zašle oznámenie o výsledku verejného obstarávania, víťazného uchádzača vyzve na uzatvorenie zmluvy (príloha č. 5).

* **Pri nákupe potravín** do predpokladanej hodnoty 40 000 Eur, ak cena jedného druhu tovaru ***nepresahuje 5 000 Eur bez DPH*** ročne zodpovedný zamestnanec nakupuje pri zabezpečení maximálnej hospodárnosti priamym zadaním. Pri nákupe potravín zohľadňuje výberové kritéria určené v bode 5.4.3 a kritérium zabezpečenia kvality a nezávadnosti nakupovaných potravín . ***Pri nákupe potravín ak predpokladaná hodnota jedného druhu tovaru je v hodnote vyššej alebo rovnej 5 000 Eur bez DPH ročne sa prieskum trhu dokladuje minimálne troma cenovými ponukami pričom zodpovedný zamestnanec pri nákupe potravín zohľadňuje výberové kritéria určené v bode 5.4.3. Skupina tovarov ( výrobkov ) sa určí odkazom na slovník verejného obstarávania (CPV Slovník).***

**Bod 5.4.7. sa mení nasledovne**

Zadávanie zákaziek na obstarávanie tovarov, prác a služieb podľa § 9 ods. 9 priamym zadaním:

a) služby

- služobné cesty zamestnancov (cestovné, ubytovanie, parkovanie, taxi služba a iné)

- reklamné služby a prezentácie v denníkoch a časopisoch,

- zhotovenie fotografií, printových materiálov, ak sa na nevzťahuje zákon č. 618/2003 Z. z. (autorský zákon)

- ubytovanie účastníkov konferencií a školení usporiadaných obcou

- auditorské, úverové, ratingové a obstarávateľské služby

- telekomunikačné služby

- servis zariadení u autorizovaných dodávateľov

- prepravné, špeditérske a kuriérske služby

- služby pri údržbe informačného systému

- bezpečnostné služby

- služby spojené s požiarnou ochranou

- služby rozličného charakteru spojené so zabezpečením kultúrnych podujatí v obci

- geodetické služby

- poradenské služby

- znalecké posudky

- poistenie

- závodné stravovanie zamestnancov v školskej jedálni

b) tovary

- reklamné predmety, darčekové predmety

- propagačné a upomienkové predmety, ak sa na ich obstaranie nevzťahuje zákon č. 618/2003 Z. z. (autorský zákon)

- drobné nákupy rôznych tovarov dennej potreby pre obec a jeho zariadenia, spoločné úradovne a z dotácií a bežných transferov

- drobné nákupy údržbárskeho materiálu potrebného na udržanie riadného režimu budov a prevádzok zriadených obcou

- učebné pomôcky, metodiky, učebnice a iný odborný materiál pre školy v zriaďovateľskej pôsobnosti a zamestnancov

- školské pomôcky nakupované z dotácií poskytovanej Úradom práce, sociálnych vecí a rodiny pre žiakov so sociálne znevýhodneného prostredia, ohrozených sociálnym vylúčením

- tovar a služby, nadobúdané v rámci jednotlivých programov zamestnanosť a sociálna inklúzia, plne, alebo s časti financované Úradom práce, sociálnych vecí a rodiny

- nákupy v rámci reprezentačného fondu

c) iné

- obstarávanie tovarov, služieb a prác, pri ktorých by potenciálni dodávatelia boli oboznámení s informáciami, ktorých neoprávnené použitie môže priamo alebo nepriamo ohroziť činnosť.

- obstarávanie tovarov, služieb a prác špeciálneho rozmeru ( architektonického, kultúrneho, vedeckého, odborného, regionálneho ), ktorých uskutočnenie si vyžaduje špeciálne poznanie problematiky a súvislosti z minulosti

- nákup tovaru, poskytovanie služby, uskutočnenie stavebných prác nie bežne dostupných na trhu, ktorých predpokladaná hodnota nepresiahne sumu 1 000 Eur bez DPH ročne

Príloha č.4. sa mení nasledovne:

( z uvedených formulácií dokumentov sa vyberú tie ktoré sa vzťahujú ku konkrétnej zákazke )

**1)**

**Zápisnica z vykonaného prieskumu trhu**

**/Použije sa, keď nie je zriadená komisia na vyhodnotenie ponúk/**

Pre zákazku obstarávanú podľa § 9 ods. 9 zákona č. 26/2006 Z.z. o verejnom obstarávaní a o zmene a doplnení niektorých zákonov v znení neskorších predpisov, ktorá nespĺňa podmienky podľa § 4 ods. 2 alebo ods. 3 písm. b) a c) zákona o verejnom obstarávaní a o zmene a doplnení niektorých zákonov v znení neskorších („ ďalej len zákon o verejnom obstarávaní“)

**Názov zákazky: „ ....................................................................................................“**

**Predmet zákazky:** Predmetom zákazky je .........................................................................

1. **Oslovenie uchádzačov:**

V rámci prieskumu trhu boli e-mailom, resp. iným spôsobom oslovené dňa ......... nasledujúce podnikateľské subjekty:

1. Názov , Sídlo, IČO, e-mailová adresa
2. Názov , Sídlo, IČO, e-mailová adresa
3. Názov , Sídlo, IČO, e-mailová adresa
4. **Doručené cenové ponuky :**

|  |  |  |  |  |  |
| --- | --- | --- | --- | --- | --- |
| Por. číslo | Názov uchádzača (obchodné meno, adresa sídla) | Spôsob predloženia cenovej ponuky | Ostatné skutočnosti | **Predložená ponuka s DPH v €** | Poradie uchádzačov |
| 1. |  |  |  |  |  |
| 2. |  |  |  |  |  |
| 3. |  |  |  |  |  |

1. **Spôsob vyhodnotenia kritérií ( kritérium – najnižšia cena) :**
2. **Ostatné skutočnosti:**

1. **Úspešný uchádzač (identifikačné a kontaktné údaje):**

1. **Spôsob vzniku záväzku:**

Úspešný uchádzač pripraví návrh zmluvy o dielo/ bude vystavená objednávka

Prieskum vykonala : ( meno a priezvisko, pracovné zaradenie) ............................

S prieskumom súhlasí : Meno a priezvisko – starosta obce .............................

Zapísala: Meno a priezvisko ...............................

V Heľpe dňa .................

2)

O b e c H e ľ p a, 976 68 H e ľ p a

–––––––––––––––––––––––––––––––––––––––––––––––––––––––––––––––––––––––––––

**/Použije sa, keď je zriadená komisia na vyhodnotenie ponúk/**

**Zápisnica z vyhodnotenia ponúk pre zákazku obstarávanú podľa**  § 9 ods. 9 zákona č. 25/2006 Z.z. ktorá nespĺňa podmienky podľa § 4 ods. 2 alebo ods. 3 písm. b) a c) zákona o verejnom obstarávaní a o zmene a doplnení niektorých zákonov v znení neskorších

Vyhodnotenie ponúk vykonané dňa ..............v ......................... Obecného úradu Heľpa .

**1. Identifikácia verejného obstarávateľa:**

Názov: Obec Heľpa

Zastúpená: starostom obce  
Sídlo:  Farská 588/2, 976 68 Heľpa  
IČO:  00313424  
DIČ:    2021223083  
Telefón: ........................  
Kontaktná osoba: poverená osoby  
e-mail: ..........................

**2. Názov zákazky:**

**CPV:**

Hlavná činnosť:

1. **Oslovenie uchádzačov : ( opísať spôsob oslovenia uchádzačov a názov uchádzačov)**
2. **Doručenie cenovej ponuky a vyhodnotenie cenovej ponuky**

|  |  |  |  |  |
| --- | --- | --- | --- | --- |
| Por. číslo | Názov a sídlo uchádzača | Spôsob doručenia | Cena s DPH/EUR | Určenie poradia úspešnosti |
|  |  |  |  |  |
|  |  |  |  |  |
|  |  |  |  |  |

1. **Odôvodnenie výberu**
2. **Ostatné skutočnosti**

*Meno a priezvisko osôb zúčastnených na vyhodnotení ponúk: Podpis*

1. ...........................................................

2. ...........................................................

1. ...........................................................
2. ............................................................

Vypracovala:

Podpis .............................

Schválil:

starosta obce

Podpis .............................

V  Heľpe, dňa ...........................

**3)**

O b e c H e ľ p a, 976 68 H e ľ p a

–––––––––––––––––––––––––––––––––––––––––––––––––––––––

**Zápisnica z otvárania ponúk pre zákazku obstarávanú podľa**  § 9 ods. 9 zákona č. 25/2006 Z.z. ktorá nespĺňa podmienky podľa § 4 ods. 2 alebo ods. 3 písm. b) a c) zákona o verejnom obstarávaní a o zmene a doplnení niektorých zákonov v znení neskorších

**pre predmet zákazky :**

**(Názov zákazky)**

1. **Identifikačné údaje**

Názov: Obec Heľpa  
Sídlo:  Farská 588/2, 976 68 Heľpa  
IČO:  00313424  
DIČ:    2021223083  
Telefón: 048/6700946  
Kontaktná osoba: PhDr. Andrea Ďurčová  
e-mail: andrea.durcova@helpa.sk

1. **Zoznam členov komisie na vyhodnotenie ponúk, ktorí sa zúčastnili otvárania ponúk**

**III. Zoznam uchádzačov, ktorí predložili ponuku**

V lehote na predkladanie ponúk do ..................... predložili svoju ponuku nasledujúci uchádzači, spôsobom uvedeným vo výzve na predloženie cenovej ponuky. Otváranie ponúk bolo verejné dňa .......................... za prítomnosti osôb podľa prezenčnej listiny.

|  |  |  |  |
| --- | --- | --- | --- |
| Por.číslo | Názov a sídlo uchádzača | Spôsob doručenia | Návrh na plnenie kritérií |
|  |  |  |  |
|  |  |  |  |
|  |  |  |  |

**IV. Záver komisie**

**Prílohy:**

1. Menovanie komisie

2. Čestné vyhlásenie členov komisie

3. Prezenčná listina z otvárania ponúk

4 .Ostatné dokumenty požadované v ponukách v zmysle výzvy na predloženie cenovej ponuky

**Podpisy členov komisie :**

1. Meno a priezvisko ...........................................................
2. Meno a priezvisko ............................................................

1. Meno a priezvisko ............................................................

Na vedomie ............. starosta obce Heľpa ..........................................................

V Heľpe dňa .....................

Tento dodatok č.1 k  smernici č. 1/2015 pre verejné obstarávanie tovarov, služieb a stavebných prác v zmysle zákona NR SR č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov pre Obec Heľpa ako verejného obstarávateľa v zmysle § 6 ods. 1 písm. b) zákona nadobúda účinnosť na základe uznesenia Obecného zastupiteľstva v Heľpe č. 174/2016 zo dňa 29.1.2016.

Peter Hyriak v.r.

starosta obce